**Joel Jaakko Oliver Janatuinen** (s. 2. helmikuuta 1995 Espoo) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä.

Ura
---

### Seuraura

Janatuinen on Espoon Palloseuran kasvatti. Hän siirtyi C-juniori-ikäisenä Jokereihin. Kaudella 2010–2011 Janatuinen oli C-nuorten SM-karsinnoissa joukkueensa paras pistemies ja syöttäjä tehoilla 7+12=19. Kaudeksi 2011–2012 hän siirtyi Espoo Bluesin B-nuorten kakkosjoukkueeseen. Janatuinen oli B-nuorten SM-karsinnoissa joukkueensa paras pistemies ja syöttäjä tehoilla 6+12=18. B-nuorten I-divisioonan runkosarjassa hän oli tehoilla 18+22=40 Bluesin paras maalintekijä ja Janatuinen jakoi joukkueen sisäisen pistepörssin voiton Miikka Niittymäen kanssa. Kaudeksi 2012–2013 hän nousi Bluesin B-nuorten ykkösjoukkueeseen.

Kaudella 2013–2014 Janatuinen jakoi tehoilla 22+26=48 Blues A-nuorten sisäisen maalipörssin toisen sijan Iikka Kangasniemen ja Eetu Koivistoisen kanssa edellään vain Timi Lahtinen sekä sisäisen pistepörssin kolmannen sijan Lahtisen ja Aleksi Järvisen kanssa. Hän jakoi koko A-nuorten SM-liigan maalipörssin yhdeksännen sijan viiden muun pelaajan kanssa. Janatuinen voitti kauden päätteeksi A-nuorten Suomen-mestaruuden. Hänet palkittiin kauden päätteeksi sarjan herrasmiespelaajana Jere Lehtinen -palkinnolla.

Sioux City Musketeers varasi Janatuisen 213. pelaajana USHL:n varaustilaisuudessa 2014. Hän siirtyi joukkueeseen kaudeksi 2014–2015. Janatuinen oli joukkueen neljänneksi paras pistemies tehoilla 21+29=50. Pudotuspeleissä hän oli joukkueen paras maalintekijä kolmella osumallaan. Janatuinen edusti Musketeersia kauden aikana myös Junior Club World Cupissa, joka päättyi pronssiin. Vuodet 2015–2019 hän kävi Pohjois-Dakotan yliopistoa. *Freshman-vuotensa* 2015–2016 päätteeksi Janatuinen voitti ensin NCHC:n mestaruuden, Penrose Cupin ja sitten koko NCAA:n mestaruuden. Hänestä tuli kaikkien aikojen kolmas NCAA:n mestaruuden voittanut suomalaispelaaja Kaj Linnan (1995) ja Jussi Halmeen (2004) jälkeen. Kauden jälkeen Janatuisen lonkka leikattiin ja siitä kuntoutuessaan hän tunsi olevansa huonossa kunnossa. Janatuinen kertoi myöhemmin *Ilta-Sanomien* haastattelussa tammikuussa 2024 olleensa ajoittain hyvässä kunnossa, mutta hänen vointinsa huonontuneen yhä uudelleen. Yliopiston testeissä ei huomattu mitään poikkeavaa ja lääkärit totesivat Janatuisen terveeksi, mutta he antoivat Janatuiselle mielenterveydellisen diagnoosin. Hän kuitenkin kieltäytyi lääkityksestä, koska koki mielenterveyshaasteet enemmän oireena kuin niiden aiheuttajana.

Huhtikuussa 2019 Janatuinen palasi Suomeen ja siirtyi elokuulle asti kestävällä tryout-sopimuksella SM-liigajoukkue Rauman Lukkoon. Hänen koejaksonsa päättyi kuitenkin jo kesäkuussa, kun seura ei löytänyt Janatuiselle sopivaa roolia. Elokuussa hän siirtyi vuoden mittaisella sopimuksella Mestis-joukkue TUTO Hockeyn riveihin. Janatuinen pelasi siellä kolme runkosarja- ja kaksi Suomen Cupin ottelua. Hän johti viidellä osumallaan TUTOn sisäistä maalipörssiä, kunnes lokakuussa Janatuinen siirtyi loppukauden 2019–2020 kattavalla ja yhden optiovuoden sisältävällä sopimuksella Turun Palloseuran SM-liigajoukkueeseen. Hän teki liigadebyyttinsä 18. lokakuuta 2019 vieraissa Vaasan Sportia vastaan. Janatuinen merkittiin heti TPS:n ykkösketjun vasempaan laitaan Ilari Filppulan ja Greg Squiresin viereen. Hän sai ottelussa jääaikaa 10.14 minuuttia. Janatuinen avasi ottelussa myös maalitilinsä SM-liigassa heti kahdella osumalla, joista toinen syntyi ylivoimalla. Hän oli myös TPS:n laukojana voittomaalikilpailussa, jossa Janatuinen ei kuitenkaan onnistunut maalinteossa. Mikael Seppelin valitsi hänet ottelun Alumnien tähtien kolmostähdeksi.

Kaikkiaan Janatuinen teki tulokaskautensa 2019–2020 aikana TPS:ssä 35 runkosarjaottelussa tehot 9+5=14. Hän sijoittui SM-liigan tulokkaiden maalipörssissä toiseksi Ilveksen Matias Maccellin jälkeen. Janatuinen edusti TPS:ää kauden aikana myös Spengler Cupissa, jossa hän oli joukkueen ainoa kahdesti maalinteossa onnistunut pelaaja. Janatuinen jakoi kahdella osumallaan myös TPS:n sisäisen pistepörssin voiton kolmen muun pelaajan kanssa. Kaudella 2020–2021 hän alkoi myöhemmin *Ilta-Sanomille* antamassaan haastattelussa omien sanojensa mukaan voida jälleen huonommin ja hakeneensa apua lääkäristä, mutta perusteelliset tutkimukset eivät tuottaneet kuitenkaan tulosta. Janatuinen teki runkosarjassa tehot 8+8=16. Hän voitti kauden päätteeksi SM-hopeaa.

Kaudeksi 2021–2022 Janatuinen siirtyi kaksivuotisella sopimuksella Hämeenlinnan Pallokerhoon. Hän teki SM-liigan yhden kauden piste-ennätyksensä tehoilla 10+14=24. Kausi 2022–2023 Janatuisella päättyi jo 30. joulukuuta 2022 pelattuun otteluun, kun hän koki aiempien oireidensa lisääntyneen niin, että Janatuinen ei voinut jatkaa pelejään. Huhtikuussa 2023 hän teki HPK:n kanssa vuoden mittaisen jatkosopimuksen. Syyskuussa Janatuisella diagnosoitiin lopulta autonomisen hermoston toimintahäiriö, jonka oireisiin kuuluvat muun muassa väsymys, huimaus ja se, ettei elimistö palaudu kunnolla rasituksesta. Hän palasi kaukaloihin kauden 2023–2024 kuudenneksi viimeisellä kierroksella 1. maaliskuuta 2024.

### Maajoukkueura

Janatuinen on pelannut nuorten maaotteluita.

Muuta
-----

Janatuinen valmistui ylioppilaaksi Tapiolan lukiosta keväällä 2014.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Blues | A-SM | 46 | 22 | 26 | 48 | 4 | 11 | 3 | 5 | 8 | 6 |
| 2014–2015 | Sioux City Musketeers | USHL | 53 | 21 | 29 | 50 | 24 | 5 | 3 | 0 | 3 | 2 |
| 2015–2016 | Univ. of North Dakota | NCHC | 35 | 4 | 5 | 9 | 10 | – | – | – | – | – |
| 2016–2017 | Univ. of North Dakota | NCHC | 36 | 8 | 11 | 19 | 10 | – | – | – | – | – |
| 2017–2018 | Univ. of North Dakota | NCHC | 36 | 6 | 7 | 13 | 12 | – | – | – | – | – |
| 2018–2019 | Univ. of North Dakota | NCHC | 14 | 1 | 2 | 3 | 8 | – | – | – | – | – |
| 2019–2020 | TUTO Hockey | Mestis | 3 | 5 | 1 | 6 | 2 | – | – | – | – | – |
|  | TPS | SM-liiga | 35 | 9 | 5 | 14 | 6 | – | – | – | – | – |
| 2020–2021 | TPS | SM-liiga | 45 | 8 | 8 | 16 | 12 | 12 | 0 | 1 | 1 | 2 |
| 2021–2022 | HPK | SM-liiga | 57 | 10 | 14 | 24 | 49 | 2 | 0 | 0 | 0 | 0 |
| 2022–2023 | HPK | SM-liiga | 26 | 3 | 0 | 3 | 4 | – | – | – | – | – |
| 2023–2024 | HPK | SM-liiga | 6 | 0 | 1 | 1 | 0 | – | – | – | – | – |
| 5 kautta | yhteensä | SM-liiga | 169 | 30 | 28 | 58 | 71 | 12 | 0 | 1 | 1 | 2 |
| 1 kausi | yhteensä | Mestis | 3 | 5 | 1 | 6 | 2 | – | – | – | – | – |

Lähteet
-------

* Joel Janatuinen The Internet Hockey Databasessa (englanniksi)
* Joel Janatuinen Eurohockey-sivustolla (englanniksi)
* Joel Janatuinen *Elite Prospects*. Everysport Media Group AB.  (englanniksi)

### Viitteet

1. 1 2  Espoon, Kauniaisten ja Kirkkonummen uudet ylioppilaat 2014 *lansivayla.fi*.  19.5.2014. Etelä-Suomen Media Oy.  Arkistoitu 13.10.2019. Viitattu 13.10.2019.
2. 1 2 3 4 5 6 7 8  Joel Janatuinen *Elite Prospects*. Everysport Media Group AB.  (englanniksi)
3. ↑  Elite Prospects - Jokerit U16 *eliteprospects.com*. Everysport Media Group AB. Viitattu 13.10.2019. (englanniksi)
4. ↑  Elite Prospects - Blues U18 II *eliteprospects.com*. Everysport Media Group AB. Viitattu 13.10.2019. (englanniksi)
5. ↑  Elite Prospects - Blues U20 *eliteprospects.com*. Everysport Media Group AB. Viitattu 13.10.2019. (englanniksi)
6. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 13.10.2019. (englanniksi)
7. ↑  Elite Prospects - Sioux City Musketeers *eliteprospects.com*. Everysport Media Group AB. Viitattu 13.10.2019. (englanniksi)
8. ↑  Arponen, Miika: Pohjois-Dakota yliopistomestaruuteen - Joel Janatuisesta historian kolmas suomalaismestari *Jatkoaika.com*.  10.4.2016. Jatkoaika r.y. Viitattu 13.10.2019.
9. 1 2 3  Huttunen, Sasha: Joel Janatuinen, 28, on kärsinyt seitsemän vuotta oudoista oireista, joille ei löytynyt mitään selitystä – lopulta totuus selvisi *is.fi*.  2.1.2024. HÄMEENLINNA:  Sanoma Media Finland Oy. Viitattu 18.3.2024.
10. ↑  Pönniö, Toni: Kristian Pospisil ja Joel Janatuinen Lukon testiin *raumanlukko.fi*.  26.4.2019. Rauman Lukko Oy. Viitattu 5.4.2023.
11. ↑  Arponen, Miika: Pospisil jatkaa Lukon testissä, Janatuinen jäi vaille sopimusta *Jatkoaika.com*.  13.6.2019. Jatkoaika r.y. Viitattu 13.10.2019.
12. ↑  Jantunen, Embrich ja Virpiö TUTOon! *tutohockey.fi*.  13.8.2019. TUTO Hockey Oy. Viitattu 5.4.2023.
13. ↑  Määttä, Tuuli: TPS-hyökkäys vahvistuu jälleen – Mestis-maalintekijä Joel Janatuiselle 1+1-sopimus *Jatkoaika.com*.  11.10.2019. Jatkoaika r.y. Viitattu 13.10.2019.
14. ↑  Sport - TPS, 18.10.2019 *liiga.fi*.  18.10.2019. Jääkiekon SM-liiga Oy. Viitattu 20.10.2019.
15. ↑  Sport - TPS, 18.10.2019 *liiga.fi*.  18.10.2019. Jääkiekon SM-liiga Oy. Viitattu 20.10.2019.
16. ↑  Sport - TPS, 18.10.2019 *liiga.fi*.  18.10.2019. Jääkiekon SM-liiga Oy. Viitattu 20.10.2019.
17. ↑  Pelaajatilastot *liiga.fi*. Jääkiekon SM-liiga Oy. Viitattu 12.4.2020.
18. ↑  Elite Prospects - TPS *eliteprospects.com*. Everysport Media Group AB. Viitattu 12.4.2020. (englanniksi)
19. ↑  Nurminen, Veikko: HPK julkaisi kaksi uutta pelaajasopimusta − Cornet palaa Hämeenlinnaan *Jatkoaika.com*.  24.5.2021. Jatkoaika r.y. Viitattu 29.6.2021.
20. ↑  Kiviniemi, Konsta: HPK julkaisi liudan uusia sopimuksia – Eetu Tuulola palaa Hämeenlinnaan *Jatkoaika.com*.  28.4.2023. Jatkoaika r.y. Viitattu 29.4.2023.
21. ↑  Kauhala, Topias: Vaasassa kaukaloon palannut HPK:n Joel Janatuinen ehti jo luulla uransa päättyvän mysteerisiin oireisiin – "Ei ollut vielä mitään takeita siitä, että kroppa kestää" *hameensanomat.fi*.  1.3.2024. Hämeen Media Oy. Viitattu 18.3.2024.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen